laion/Wikipedia-Exotic huggingface dataset:
נפת ויבורג (מחוז לנינגרד)

נפת ויבורג (רשמית: "המחוז העירוני ויבורג"; ברוסית: Вы́боргский муниципа́льный райо́н) הוא מחוז משנה במחוז לנינגרד המהווה חלק מסנקט פטרבורג רבתי. שטחו 7,475 קמ"ר ואוכלוסייתו מונה 198,226 איש (2020). המחוז כולל 7 יישובים עירוניים וחמישה יישובים כפריים. המרכז האדמיניסטרטיבי הוא העיר ויבורג. המחוז העירוני נוצר ביולי 1940. בעבר היה כחלק מפלך ויבורג, שנוצר בשנת 1744 בעקבות תוצאות המלחמה הרוסית-שוודית (1741–1743). לפני כן (1719–1744) התקיימה פרובינציית ויבורג כחלק מפלך סנקט פטרבורג. בשנת 1802 שונה שמה של נפת ויבורג לפינלנד ובשנת 1811 הועברה לדוכסות הגדולה של פינלנד, שם שוב הפך לנפת ויבורג. היה חלק מפינלנד העצמאית בשנים 1917 עד 1940. על פי חוזה השלום שנחתם במוסקבה (1940), שטח זה הפך לחלק מברית המועצות. הוא נכבש על ידי חיילים פינים במהלך המלחמה הסובייטית-פינית (1941–1944). אך מאז תום מלחמת העולם השנייה מהווה חלק ממחוז לנינגרד. באוקטובר 2020, ראש הנפה, גנאדי אורלוב, הואשם בגניבת כספי תקציב הנפה שיועדו לשיפוץ מבנים. הוא נעצר על ידי משטרת סנקט פטרבורג והואשם בגניבת 800 מיליון רובל רוסי. מדיה וקבצים בנושא נפת ויבורג בוויקישיתוף אתר האינטרנט הרשמי של נפת ויבורג (ברוסית) Ленинградская область. Общая площадь земель муниципального образования "Административно-территориальное устройство РК". אורכב מ-המקור ב-2011-01-28. נבדק ב-2019-08-25. "Муниципальное образование «Выборгский район» Ленинградской области на сайте официального представительства Ленинградской области".(הקישור אינו פעיל) אנדרטאות אדריכליות של מחוז לנינגרד נפת ויבורג
בוקסיטוגורסק (נפה)

נפת בּוֹקְסִיטוֹגוֹרְסְק הוא מחוז משנה בחלק הדרום מזרחי של מחוז לנינגרד בפדרציה הרוסית וממוקם במרחק 250 קילומטרים ממרכז העיר סנקט פטרבורג. המרכז האדמיניסטרטיבי הוא העיר בוקסיטוגורסק. החלק העיקרי של האזור ממוקם על רכס טיחווין, בגובה של 150–250 מטר מעל פני הים. החלק המערבי ממוקם בשפלת טיחווין בגובה 50–100 מטר. בשטח הנפה יש משקעים של בוקסיט, גיר ודולומיט. האקלים הוא יבשתי ממוצע. הטמפרטורה הממוצעת ביולי - 17 מעלות צלזיוס, ינואר - -10   מעלות צלזיוס המשקעים השנתיים הם 650–700 מ"מ. בחלקה המערבי של הנפה ישנם נהרות השייכים לאגן הים הבלטי (וולוז'בה, טיחווינקה), ובחלק המזרחי - נהרות השייכים לאגן הים הכספי (צ'אגודה, ליד, קולפ). בחלק המערבי ישנן קרקעות ביצה. הנפה משופעת יערות אשוח ויערות אורן. עולם החי באזור כולל איילים, דובים, אונדטרות, שועלים, זאבים וציפורים כמו שכווי ענק, חוגליות, לוז ושכווים שחורים. בנפה ממוקמים שני שמורות טבע מוגנות: "נהר ראגושה" ו"יער ופסקי" המהווה שמורת טבע אזורית. נפת בוקסיטוגורסק הוקמה ב-25 ביולי 1952 כחלק ממחוז לנינגרד. ב-1 בפברואר 1963 בוטלה נפת בוקסיטוגורסק ושטחו נכלל בנפת טיחווין (7 כפרים) ונפת יפימובסקי (4 כפרים). ב-12 בינואר 1965 נפת בוקסיטוגורסק הוקמה מחדש כשהעיר באותו שם משמשת כבירתה. הנפה נכללה העיר פיקאליובו. הרשות המחוקקת הנפה היא מועצת הצירים. המועצה כוללת 2 נציגים מכל יישוב: ראש היישוב ואחד הצירים שנבחרו על ידי מועצת היישוב. בראש מועצת הצירים של הנפה עומד ראש המחוז, שנבחר על ידי המועצה. הרשות המבצעת היא מנהלת הנפה. ראש המנהלת ממונה על ידי מועצת הצירים מבין מועמדים שנבחרו על ידי ועדה מיוחדת, שחבריה ממונים על ידי מועצת הצירים של המחוז ומושל מחוז לנינגרד. בסיס כלכלת הנפה הוא התעשייה, חלקו בהיקף הסחורות שנשלח, העבודות והשירותים שבוצעו בשנת 2006 הסתכם ב-74.3%, כשהיקף הייצור התעשייתי הוא 3.2%. מרכזי התעשייה העיקריים באזור הם הערים פיקאליובו ובוקסיטוגורסק, שם ממוקמים מפעלים של תעשיות האלומיניום והכימיה. בחורף 2008, נסגרו מפעלים בעיר פיקאליובו, מה שהוביל פיטורים מסיביים של עובדים ועלייה במתח החברתי. בשנת 2009, בכפר צ'ודצי, בתחומי הנפה, הושק השלב הראשון במפעל העץ של חברת מאייר-מלנהוף הולץ יפימובסקי (MM-Efimovsky). זהו אחד ממפעלי ניסור עץ הגדולים ברוסיה . בניית צינור הגז נורד סטרים מתבצעת בתחומי הנפה. מדיה וקבצים בנושא בוקסיטוגורסק בוויקישיתוף אתר האינטרנט הרשמי של בוקסיטוגורסק (ברוסית) האתר הרשמי של נפת בוקסיטוגרסק Ленинградская область. Общая площадь земель муниципального образования "Бокситогорский муниципальный район на сайте Ленинградской области". אורכב מ-המקור ב-2007-09-27. אנדרטאות אדריכליות של מחוז לנינגרד נפת בוקסיטוגורסק "Справочник истории административно-территориального деления Ленинградской области". אורכב מ-המקור ב-2013-09-27. נבדק ב-2013-09-25. «ММ-Ефимовский»: европейская деревопереработка в Ленобласти
יחסי טורקיה–קולומביה

יחסי טורקיה–קולומביה הם יחסי החוץ בין קולומביה לטורקיה. היחסים הדיפלומטיים בין שתי המדינות כוננו בשנת 1959. שתי המדינות קיימו אינטראקציה ראשונה ברמת הנשיאות בשנת 2011. נשיא קולומביה חואן מנואל סנטוס ביקר בטורקיה בשנת 2011 ואילו נשיא טורקיה רג'פ טאיפ ארדואן ביקר בקולומביה ב-10 בפברואר 2015. לקולומביה היה נפח מסחרי עם טורקיה בסך 997 מיליון דולר בשנת 2014. קולומביה מקבלת שישית מהיצוא של טורקיה באמריקה הלטינית, והיא המדינה השלישית מבחינת נפח הסחר הדו-צדדי. קולומביה וטורקיה חתמו על הסכם לשיתוף פעולה בסחר בשנת 2006. המשא ומתן לחתימה על הסכם סחר חופשי נמשך גם הוא. החברה הטורקית הבינלאומית לנפט במשרד האזורי לאמריקה הדרומית החלה את פעילותה בשנת 2008 בבוגוטה. חובת הוויזה בין שתי המדינות בוטלה בשנת 2012. טורקיה מחזיקה בקולומביה שגרירות בבוגוטה (מאז 2010). קולומביה מחזיקה בטורקיה שגרירות באנקרה (מאז 2011). מדיה וקבצים בנושא יחסי טורקיה–קולומביה בוויקישיתוף https://web.archive.org/web/20141226085204/http://www.cancilleria.gov.co/international/regions/europe/union/non-member/turkey http://www.mfa.gov.tr/turkiye-kolombiya-siyasi-iliskileri.tr.mfa https://web.archive.org/web/20160402203527/http://www.mfa.gov.tr/turkiye-kolombiya-siyasi-iliskileri.tr.mfa http://www.deik.org.tr/6007/KOLOMBİYA_İLE_TÜRKİYE_NİN_2023_ORTAK_HEDEFİ_5_MİLYAR_DOLAR.html https://web.archive.org/web/20150318132411/http://deik.org.tr/6007/KOLOMBİYA_İLE_TÜRKİYE_NİN_2023_ORTAK_HEDEFİ_5_MİLYAR_DOLAR.html עותק בארכיון (ארכיון)
יחסי אוסטרליה–בולגריה

יחסי אוסטרליה–בולגריה הם היחסים הדיפלומטיים בין חבר העמים של אוסטרליה לבולגריה. שתי המדינות הן חברות האו"ם. היחסים בין המדינות כוננו בשנת 1972, ובשנים האחרונות קיימת נטייה לחיזוק היחסים בין המדינות בתחומי החינוך, המסחר והיחסים הכלכליים, שיתוף פעולה מדעי, טכני ותרבותי. כ-15,000 בולגרים חיים כיום באוסטרליה. אוסטרליה מיוצגת בבולגריה באמצעות שגרירותה באתונה, יוון, ובנוסף היא מחזיקה קונסוליה בסופיה. בולגריה מחזיקה באוסטרליה שגרירות בקנברה. מדיה וקבצים בנושא יחסי אוסטרליה–בולגריה בוויקישיתוף אתר האינטרנט הרשמי של שגרירות בולגריה בקנברה אתר על יחסי מדינות
Kala

Kala הוא אלבום האולפן השני של הראפרית הבריטית M.I.A.‎. האלבום יצא לאור ב-8 באוגוסט 2007 דרך חברת התקליטים אקס-אל רקורדינגס. לאחר האלבום הקודם של הראפרית, Arular, שנקרא על שם אביה, אלבום זה נקרא על שם אימה. אתר האינטרנט הרשמי של Kala (באנגלית) מידע על האלבום Kala באתר MusicBrainz מידע על האלבום Kala באתר AllMusic האלבום Kala באתר Discogs האלבום Kala באתר ספוטיפיי Rapper MIA’s politically charged music earns her MBE, www.expressandstar.com (באנגלית)
יחסי בולגריה–סין

יחסי בולגריה–סין הם יחסי החוץ בין בולגריה לסין. שתי המדינות כוננו יחסים דיפלומטיים ב-4 באוקטובר 1949. בשנות השישים והשבעים, עם הידרדרות היחסים בין סין לברית המועצות, היחסים בין סין לבולגריה הפכו קרים יותר ויותר והקשרים הדו-צדדיים ירדו. בולגריה מחזיקה בסין שגרירות בבייג'ינג. סין מחזיקה בבולגריה שגרירות בסופיה. מדיה וקבצים בנושא יחסי בולגריה–סין בוויקישיתוף Chinese embassy in Sofia
Thank You (אלבום של מייגן טריינור)

Thank You הוא אלבום האולפן החמישי של הזמרת האמריקאית מייגן טריינור. האלבום יצא לאור ב-13 במאי 2016 דרך חברת התקליטים אפיק רקורדס. האלבום זכה להצלחה מסחרית, ודורג במקום השלישי במצעד האלבומים האמריקאי בילבורד 200, לאחר שמכר כ-107,000 יחידות שקולות לאלבומים, מהן 84,000 עותקים טהורים. מידע על האלבום Thank You באתר MusicBrainz האלבום Thank You באתר יוטיוב
בנטלי קונטיננטל GT

בנטלי קונטיננטל GT (באנגלית: Bentley Continental GT) היא מכונית קופה מפוארת בסגנון גראן טוריסמו מתוצרת יצרנית הרכב הבריטית בנטלי אשר מיוצרת בבריטניה משנת 2003. דור ראשון - יוצר בין השנים 2003–2011. דור שני - יוצר בין השנים 2011–2018. דור שלישי - מיוצר משנת 2018. תצורות: 2 דלתות פסטבק, 2 דלתות קבריולה. מספר נוסעים: 2+2. מנוע קדמי. מנוע בנזין, מנוע קירור מים, סוג הנעה: הנעה כפולה 4x4. בשנת 2010 מחיר היחידה דגם "קונטיננטל סופרספורטס" עמד על 273,295 דולר (בארצות הברית). "בנטלי קונטיננטל GT" מופעלת כניידת משטרה במשטרת דובאי. דגם נוסף מתוצרת "בנטלי" שפועל במשטרת דובאי הוא בנטלי בנטייגה. לבנטלי סופר ספורט מנוע W12 טורבו המייצר 710 כוח סוס ומומנט של 103.7 קג"מ. בכך, היא מאיצה מעמידה ל-100 קמ"ש תוך 3.5 שניות ומגיעה למהירות מרבית של 337 קמ"ש. גרסת הקבריולה של הדגם בעלת נתונים של 3.9 שניות ומהירות מרבית של 322 קמ"ש. בהתאם לכוחות הסוס של הדגם, 710 כוחות סוס, יוצרו מן הדגך בסך הכל 710 יחידות. יוהא קנקונן שבר שיא עולמי על בנטלי קונטיננטל סופרספורט קונברטיבל כשהגיע למהירות של 330.7 קמ"ש על הקרח. בנטלי קונטיננטל GT דור ראשון במרכב קבריולה מבט לתא הנהג, קונטיננטל GT דור ראשון "בנטלי קונטיננטל GT", דור שני "בנטלי קונטיננטל GT", דור שני קונטיננטל GT דור שלישי, 2018 "בנטלי קונטיננטל GTC (קבריולה), 2019 בנטלי בנטלי מולינר בקאלאר מדיה וקבצים בנושא בנטלי קונטיננטל GT בוויקישיתוף אתר האינטרנט הרשמי של בנטלי קונטיננטל GT בנטלי קונטיננטל GT, סרטון באתר יוטיוב האתר הרשמי של חברת בנטלי דניאל שמיל, כמו אריה בכלוב: איך נראית נסיעה במכונית היקרה ביותר שנסענו בה, באתר TheMarker‏, 23 באוגוסט 2023 "בנטלי קונטיננטל GT" carwow.co.uk/bentley/continental-gt "בנטלי קונטיננטל GT" שנת 2005 seriouswheels.com/cars/top-2005-Bentley-Continental-GT-Mulliner-Driving-Specification "בנטלי קונטיננטל GT" 2010-2007 ultimatecarpage.com/car/3297/Bentley-Continental-GT "בנטלי קונטיננטל סופרספורטס" motor1.com/news/14979/bentley-continental-supersports רן אלקובי, החזקה ביותר: בנטלי מציגה את הקונטיננטל סופר-ספורטס החדשה, באתר קארטיוב, ‏5 בundefined 2017 ירון אדרי‏, בנטלי שוברת שיא מהירות על הקרח, באתר וואלה, 22 בפברואר 2011
יחסי בולגריה–הודו

יחסי בולגריה–הודו הם היחסים הבינלאומיים הקיימים בין הרפובליקה של בולגריה לרפובליקה של הודו. באמצע 1954 נערך משא ומתן ראשוני בין בולגריה להודו במוסקבה, ויחסים דיפלומטיים כוננו בדצמבר 1954. בולגריה פתחה משלחת דיפלומטית בניו דלהי באפריל 1955. המשלחת אורגנה מחדש כשגרירות במרץ 1961. הנציגים הדיפלומטיים של הודו לבולגריה התגוררו בבלגרד ובבוקרשט מיולי 1955 עד אפריל 1970. הודו פתחה את שגרירותה בסופיה במאי 1970. הפרוטוקול הדו-צדדי הראשון להחלפת סחר נחתם בין שתי המדינות בניו דלהי ב־16 בספטמבר 1956, וההסכם הראשון לשיתוף פעולה כלכלי, מדעי וטכני נחתם בסופיה ב־2 במאי 1967. ועדה משותפת לשיתוף פעולה כלכלי, מדעי וטכני (עם סניפי משנה לבניית מכונות, אלקטרוניקה, חקלאות, כימיה, תעשייה ביטחונית, תעשיית מזון וכו') הוקמה בנובמבר 1973. בשנת 1975, נחתם הסכם התרבות הראשון בין בולגריה להודו. אינדירה גנדי הייתה לראש ממשלת הודו שביקרה בבולגריה באוקטובר 1967. טודור ז'יבקוב היה ראש ממשלת בולגריה הראשון שביקר בהודו בינואר 1969. גנדי ביקרה שוב בבולגריה בשנת 1981. הנשיא ורהגירי ונקטה גירי ביקר בבולגריה בשנת 1976, נילאם סנג'יווה רדי בשנת 1980, שנקר דיאל שרמה בשנת 1994 ועבדול קאלאם בשנת 2003. נשיא בולגריה טודור ז'יבקוב ביקר בהודו ב־1976 וב־1983, והנשיא פטר סטויאנוב ביקר ב-1998. ראש הממשלה סטאנקו טודורוב ביקר בהודו בשנת 1974 ובשנת 1980, וראש הממשלה סרגיי סטאנישב ביקר בשנת 2007. המסחר הדו-צדדי בין בולגריה להודו הסתכם ב-218.3 מיליון דולר בשנת 2014. בולגריה מחזיקה בהודו שגרירות בניו דלהי וקונסוליות כבוד בהיידראבאד, קולקטה ומומבאי. השגרירות מוסמכת גם לבנגלדש, נפאל, סרי לנקה, האיים המלדיביים ובהוטן, והיא גם משקיפה באגודה לשיתוף פעולה אזורי בדרום אסיה (SAARC). הודו מחזיקה בבולגריה שגרירות בסופיה, שהיא גם מוסמכת במשותף למקדוניה הצפונית. מדיה וקבצים בנושא יחסי בולגריה–הודו בוויקישיתוף "Bilateral - Embassy of India, Sofia (Bulgaria)". www.indembsofia.org. אורכב מ-המקור ב-19 באוקטובר 2016. נבדק ב-19 באוקטובר 2016. {{cite web}}: (עזרה) "India – Bulgaria Relations" (PDF). mea.gov.in. נבדק ב-19 באוקטובר 2016. {{cite web}}: (עזרה) Baev, Jordan. "Accompanying Note on Indian-Bulgarian Relations". www.php.isn.ethz.ch. אורכב מ-המקור ב-19 באוקטובר 2016. נבדק ב-19 באוקטובר 2016. {{cite web}}: (עזרה) "Ministry of Foreign Affairs - Bulgarian honorary consuls in the countries of accreditation". www.mfa.bg. נבדק ב-19 באוקטובר 2016. {{cite web}}: (עזרה) "Ministry of Foreign Affairs - About us". www.mfa.bg. נבדק ב-19 באוקטובר 2016. {{cite web}}: (עזרה) "Indian embassy in Sofia". אורכב מ-המקור ב-2009-07-19. נבדק ב-2009-02-01.
יחידה שקולה לאלבום

יחידה שקולה לאלבום היא יחידת מידה בתעשיית המוזיקה המגדירה את כמות צריכת המוזיקה השקולה לרכישת עותק אחד של אלבום. דרכי צריכת המוזיקה הנמדדים כחלק מיחידה זו כוללות סטרימינג והורדה של שירים, זאת בנוסף למכירות אלבומים סטנדרטיות. יחידת המידה נכנסה לשימוש במהלך העשור השני של המאה ה-21, כמענה לירידה החדה במכירות עותקי אלבומים במאה ה-21. מכירות עותקי האלבומים ירדו בכחצי משנת 1999 עד 2009, וציינו ירידה בתעשייה ממכירות אלבומים בשווי של כ-14.6 מיליארד דולר לכ-6.3 מיליארד דולר. מדיה וקבצים בנושא יחידה שקולה לאלבום בוויקישיתוף Billboard 200 Makeover: Album Chart to Incorporate Streams & Track Sales, Billboard, ‏2014-11-19 Why album sales are down - Speeli Summary, web.archive.org, ‏2019-07-02 ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
מדלינה דיאנה גניה

מדלינה דיאנה גניה (ברומנית: Mădălina Diana Ghenea; נולדה ב-8 באוגוסט 1987) היא שחקנית ודוגמנית רומנייה. גניה נולדה בעיר סלטינה, וולאכיה שברומניה, שם גדלה בחווה. מלבד רומנית, היא דוברת גם איטלקית ואנגלית. היא הייתה במערכות יחסים עם השחקנים ג'רארד באטלר ומייקל פסבנדר. בגיל חמש עשרה החלה לדגמן והיא עבדה עבור מעצב אופנה במילאנו. היא הופיעה בתצוגות אופנה במספר מדינות וביניהן ספרד ודרום אפריקה. ב-2011 שיחקה בקומדיה האיטלקית "I soliti idioti: Il film". בשנת 2013 שיחקה את חברתו הרומנייה של דמיאן ביצ'יר בסרט הקומדייה השחורה הבריטי "Dom Hemingway". בשנת 2014, שיחקה במספר פרקים של הסדרה הבריטית "שושלת בורג'ה" אודות משפחת האצולה של בית בורג'ה. בשנת 2015, גילמה את מיס תבל בסרטו של הבמאי פאולו סורנטינו "נעורים" בו שיחקו בין היתר מייקל קיין ופול דנו. ב-2016 הופיעה בסרט ההמשך של "זולנדר". בשנת 2021 לוהקה לסרטו של רידלי סקוט "בית גוצ'י", בו היא תגלם את השחקנית האיטלקייה סופיה לורן. ב-2007 הופיעה בקליף לשירו של הזמר ארוס רמאצוטי, דבר המשך את תשומת ליבה של התקשורת ברומניה. ב-2011 התמודדה בתוכנית "Ballando con le stelle" המהווה את הגרסה האיטלקית של רוקדים עם כוכבים. ב-2012 הופיעה בקליף של מדונה לשיר Turn Up the Radio שצולם בפירנצה. ב-2016 הייתה מבין המנחים של פסטיבל סן רמו. היא פעילה בארגון "Artists for Peace and Justice" העוסק בפעילות למען האיטי, בנוסף היא תרמה כסף עבור שיפוץ מחלקת היולדות של בית החולים המרכזי בעיר הולדתה סלטינה. אתר האינטרנט הרשמי של מדלינה דיאנה גניה מדיה וקבצים בנושא מדלינה דיאנה גניה בוויקישיתוף מדלינה דיאנה גניה, ברשת החברתית פייסבוק מדלינה דיאנה גניה, ברשת החברתית אקס (טוויטר) מדלינה דיאנה גניה, ברשת החברתית אינסטגרם מדלינה דיאנה גניה, במסד הנתונים הקולנועיים IMDb (באנגלית) מדלינה דיאנה גניה, באתר AllMovie (באנגלית) מדלינה דיאנה גניה, במסד הנתונים הקולנועיים KinoPoisk (ברוסית)
יחסי בולגריה–סוריה

יחסי בולגריה–סוריה הם יחסי החוץ בין בולגריה לסוריה. שתי המדינות כוננו יחסים דיפלומטיים ב-24 באוגוסט 1954. במאי 1955 בולגריה פתחה שגרירות בדמשק. שתי המדינות חברות מלאות באיחוד מדינות הים התיכון. בולגריה הייתה משתתפת קבועה ביריד הבינלאומי השנתי של דמשק וחזרה להשתתף בשנת 2017 לאחר שהיריד נערך שוב לאחר הפסקה של 5 שנים ובשנת 2018. בולגריה מחזיקה בסוריה שגרירות בדמשק וקונסוליית כבוד בחלב. סוריה מחזיקה בבולגריה שגרירות בסופיה. "Syria Ready to Welcome Guests Participating in Damascus International Fair". Syria Times. 15 באוגוסט 2015. נבדק ב-8 בספטמבר 2018. {{cite web}}: (עזרה) "Iran top participant at Damascus Int'l Fair". PressTV. 7 בספטמבר 2018. נבדק ב-8 בספטמבר 2018. {{cite web}}: (עזרה) אתר על יחסי מדינות
יהונתן סגל

יהונתן סגל (נולד ב-23 באפריל 1959) הוא שחקן, במאי קולנוע ותיאטרון, תסריטאי ומחזאי ישראלי. יהונתן סגל נולד בטורונטו, קנדה, ועלה לישראל עם משפחתו בגיל שלוש. הוא גדל בחיפה ואת שנות התיכון עשה בבית הספר הריאלי בעיר. אמו רות סגל הייתה שחקנית בתיאטרון חיפה. בשנת 1977 הייתה הופעתו הראשונה כשחקן, בסרט טלוויזיה שלא זכה לתשומת לב רבה. סגל התפרסם בשנת 1978, כאשר גילם את דמותו של מומו בסרט הישראלי המצליח "אסקימו לימון" של בועז דוידזון, שהפך לסרט פולחן, ולאחריו בסדרת סרטי ההמשך לאסקימו לימון. דמותו של מומו הקנתה לו פרסום והצלחה, אולם על פי עדותו, הוא התקשה במשך שנים להיפטר מתדמית החתיך השרמנטי והשטחי ולהתקבל כיוצר רציני. ב-1983 גילם את התפקיד הראשי בסרט הדרמה "נגוע" של עמוס גוטמן, בו הוא משחק דמות המתבססת במידה רבה על דמותו האמיתית של עמוס גוטמן. על תפקידו בסרט זכה סגל לפרס השחקן הטוב ביותר בקולנוע, מטעם משרד המסחר והתעשייה. באותה תקופה החל להפיק ולביים סרטים קצרים, שזכו לתשומת לב בפסטיבלים בינלאומיים. באותה שנה השתתף בתפקיד ראשי בסרט "המגילה 83", בבימויו של אילן אלדד. ב-1993 לוהק לתפקיד פולדק פפרברג, עוזרו של שינדלר בהפקה הקולנועית המצליחה וזוכת פרס אוסקר "רשימת שינדלר", בהפקתו ובימויו של סטיבן ספילברג. ב-1993 כתב וביים את ההצגה "לאה יוצאת לרחוב", שהועלתה על במת תיאטרון חיפה במשך שתי עונות. ב-1994 כתב וביים את "ג'וק", שהועלה במסגרת הפסטיבל הבינלאומי להצגות ילדים, וב-1995 הועלה גם על הבמה בתיאטרון "לה מאמא" בניו יורק. על הבמה שיחק גם במחזמר "אמריקה", במחזמר "המגילה" על פי איציק מאנגער, ב"טרטיף" על פי מולייר, וב"אדם" של יהושע סובול. כתסריטאי ובמאי קולנוע יצר וביים את סרט הדרמה "קשר עיר" (1998), זוכה הפרס הראשון בפסטיבל הסרטים הבינלאומי חיפה, שבו גם שיחק בתפקיד משנה. בין סרטיו הנוספים כיוצר - "מדינת היהודים" ו"אודם". בשנת 2007 השתתף בסדרת הטלוויזיה "המקום" בערוץ 10. בשנת 2007 החליטה קרן הקולנוע הישראלי להעניק לסגל 1.32 מיליון שקל לצורך הכנת הסרט "אודם", על שתי נערות פלסטיניות המנסות להגיע לירושלים לראות סרט קולנוע. בתחילת 2010 התפרסם מסמך גיוס כספים שיצא מאנשי ההפקה של סגל, ובו נאמר שהיה קשה להשיג מימון עבור הסרט, משום שהוא משווה בין כיבוש יהודה ושומרון לשואה. הפרסום הביא את קרן הקולנוע הישראלי להשעות את המשך העברת הכספים עד לבדיקת תוכן הסרט ולהכרזה של זבולון אורלב על ישיבה של ועדת החינוך של הכנסת בעניין. סגל אמר שהתגובות הללו נושקות למקארתיזם, שהמסמך יצא בטעות, וכי אין בסרט השוואה בין הכיבוש לשואה. הסרט יצא לאקרנים ב-2012. מדיה וקבצים בנושא יהונתן סגל בוויקישיתוף יהונתן סגל, במיזם "אישים" לתיעוד היצירה הישראלית יהונתן סגל, במסד הנתונים הקולנועיים IMDb (באנגלית) יהונתן סגל, באתר "אידיבי", מאגר הידע העברי לקולנוע ישראלי ועולמי יהונתן סגל, באתר AllMovie (באנגלית) יהונתן סגל, במסד הנתונים הקולנועיים KinoPoisk (ברוסית) יהונתן סגל, בארכיון הבימה אמיר בוגן, למה לו פוליטיקה עכשיו? יהונתן סגל על "אודם", באתר ynet, 24 במרץ 2012 גלעד אמיליו שנקר, ריאיון עם יהונתן סגל, בתוכנית "חי בסרט", חינוכית ראשונים בעולם ליבי בגנו, עכבר העיר אונליין, בעקבות ההשוואה בין הכיבוש לשואה: הושעה המימון לסרטו של יונתן סגל, באתר הארץ, 25 בינואר 2010 נירית אנדרמן, יהונתן סגל: "תגובת השרשרת נגד הסרט שלי נושקת למקארתיזם", באתר הארץ, 27 בינואר 2010
הורדת מוזיקה

הורדת מוזיקה היא העברה דיגיטלית של מוזיקה דרך רשת האינטרנט למכשיר בעל יכולת פענוח וניגון מוזיקה, כגון מחשב אישי, נגן מדיה נייד, נגן MP3 או טלפון חכם. המונח מתייחס גם להורדת מוזיקה חוקית, וגם להורדת מוזיקה המוגנת בזכויות יוצרים באופן לא חוקי, כלומר ללא הסכמת או ידיעת היוצרים. ככל שהתקדמה הטכנולוגיה והשימוש בדיסקים ובתקליטים פחת, כך השימוש בהורדת מוזיקה התרחב, בין היתר משום שהורדה מקוונת של מוזיקה מייתרת את הצורך בייצור מאכסני מידה, או בשיווק בחנויות ועל ידי מוכרנים. לפי דוח נילסן, הורדת מוזיקה היוותה כ-55.9% ממכירות המוזיקה בארצות הברית בשנת 2012. חנות האייטונס של אפל לבדה הרוויחה כ-6 מיליארד דולר בשנת 2011. הורדות מוזיקה בדרך כלל מקודדות באמצעות טרנספורמציית שינוי קוסינוס בדידה (MDCT) הדוחסת אודיו. הטכנולוגיה הפכה פופולרית באמצעות האינטרנט ושימוש בטכנולגית שיתוף קבצים עמית לעמית. בתחילת שנות ה-2000 עקב הורדות מוזיקה מאסיביות של משתמשים תבעו חברות התקליטים האמריקאיות את חברת נאפסטר, שהפסידה בתביעה ונאלצה לסגור את שירותיה. Download Me Maybe: U.S. Music Market Up By 3.1%, Fuelled By 1.3B Digital Track Sales In 2012, Says Nielsen, TechCrunch (באנגלית) מדריך: כך תקנו מוזיקה באייטונס, באתר ynet, 4 בדצמבר 2012 Business Matters: iTunes Global Revenue Was $6 Billion In 2011, Billboard, ‏25 בינואר 2012 Audio Compression Based on Discrete Cosine Transform, Run Length and High Order Shift Encoding Birgitte Andersen, Marion Frenz, Don’t blame the P2P file-sharers: the impact of free music downloads on the purchase of music CDs in Canada, Journal of Evolutionary Economics 20, 2010-10, עמ' 715–740 doi: 10.1007/s00191-010-0173-5 Staff (2000-07-27). "Napster loses net music copyright case". The Guardian (באנגלית בריטית). ISSN 0261-3077. נבדק ב-2024-10-05. ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
Ashanti

Ashanti (בעברית: אשנטי) הוא אלבום הבכורה של הזמרת אשנטי אשר יצא ב-2 באפריל 2002 על ידי דאף ג'אם ו-Murder Inc. האלבום הוקלט בניו יורק סיטי ולוס אנג'לס במהלך 2001 ו-2002, בתקופה בה אשנטי שימשה ככותבת שירים של זמרים אחרים. האלבום מכיל ברובו מוזיקת R&B והיפ-הופ-נשמה ומכיל שיתופי פעולה עם המפיק והדי ג'יי אירוו גוטי, עם הראפר ג'ה רול ועם הראפר הנוטוריוס בי. איי. ג'י. אשר באותה תקופה כבר לא היה בחיים אך הקלטות שלו מלפניי מותו שימשו את האלבום. על האלבום היא עבדה גם עם המפיקים אירוו גוטי, 7 Aurelius, צ'ינק סנטנה, ג'ארד ת'ומאס ורגי וורייט. האלבום הגיע למקום הראשון בארצות הברית ולמצעד אלבומי ה-R&B וההיפ-הופ האמריקאי כאשר מכר באותו שבוע 503 אלף עותקים כאשר זה גם היה השבוע הראשון ליציאתו ובכך הזמרת שברה שיא שהפכה לאמן הנשי שמכר הכי הרבה עותקים מאלבום בשבוע הראשון ליציאת האלבום. נכון לדצמבר אותה שנה מכירות האלבום עומדות על 3 מיליון עותקים בארצות הברית. בנוסף האלבום גם זכה בפרס גראמי בקטגוריית "אלבום ה-R&B העכשווי הטוב ביותר" ואף היה מועמד בקטגוריית "אלבום ה-R&B הנשי עם הביצועים הטובים ביותר" ואף גם זיכה את הזמרת במועמדות ל"אמן החדש הטוב ביותר". האלבום זכה להצלחה ענקית גם באשר העולם כאשר מכר בסך הכל בכל העולם 10 מיליון עותקים. מגזין בילבורד אף דירג את האלבום במקום ה-101 ברשימת האלבומים המצליחים ביותר של אותו עשור וכאלבום המצליח ביותר במדינה בשנת 2002. מתוך האלבום יצאו 3 סינגלים: "Foolish", אשר נחשב לשיר המצליח והמזוהה ביותר עם הזמרת, השיר זכה להצלחה רבה בעולם כאשר הגיע למקום הראשון בארצות הברית, למקום ה-16 באירופה, למקום ה-4 בבריטניה ולמקום ה-6 באוסטרליה ובשנת 2018 בילבורד הכתירו אותו כשיר ה-138 המצליח ביותר בתולדות ארצות הברית ולשיר השני המצליח ביותר לשנת 2002. הסינגל השני היה "Happy" אשר הגיע למקום ה-8 בארצות הברית ולמקום ה-13 בבריטניה. הסינגל השלישי מהאלבום היה השיר "Baby" אשר הגיע למקום ה-15 בארצות הברית. על מנת לקדם את האלבום הופיעה הזמרת בטקסי פרסים ותוכניות טלוויזיה ובנוסף גם שיממה כזמרת חימום של מריה קארי בסיבוב ההופעות שלה Charmbracelet World Tour. עם יציאתו האלבום נחת במקום הראשון בארצות הברית ולמקום הראשון במצעד אלבומי ה-R&B והיפ-הופ האמריקאי. הוא מכר באותו השבוע 503 אלף עותקים ובכך שבר שיא של האלבום הנשי שמכר הכי הרבה עותקים בשבוע הראשון ליציאתו. בסוף השנה האלבום קיבל 3 מעמדות פלטינה בארצות הברית על מכירות של 3 מיליון עותקים ובאוקטובר 2008 הוכרז כי מכר 600 אלף עותקים נוספים מאז. האלבום שהה 55 שבועות במצעד האמריקאי. בקנדה האלבום הגיע בשיאו למקום ה-15 במדינה והגיע למעמד של פלטינה כפולה. עד מרץ 2005 האלבום מכר 6 מיליון עותקים בעולם ונכון לסוף 2018 מכירותיו עומדות על כ-10 מיליון עותקים בעולם. מידע על האלבום Ashanti באתר MusicBrainz מידע על האלבום Ashanti באתר AllMusic האלבום Ashanti באתר Discogs האלבום Ashanti באתר ספוטיפיי Ashanti - Ashanti, Discogs (באנגלית)
1507

שנת 1507 היא השנה השביעית במאה ה-16. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. השם אמריקה מופיע לראשונה, על מפה שצייר השרטט הגרמני מרטין ולדסימלר בספרו "מבוא לקוסמוגרפיה" לאונרדו דה וינצ'י מצייר את המונה ליזה מגלה הארצות הפורטוגזי טריסטן דה קוניה מכריז על סוקוטרה כטריטוריה פורטוגזית 14 בינואר – קתרינה מאוסטריה, מלכת פורטוגל (נפטרה ב-1578) 16 בספטמבר – ג'יאג'ינג, קיסר סין (נפטר ב-1567) 1 באוקטובר – ג'אקומו בארוצי דה ויניולה, אדריכל איטלקי (נפטר ב-1573) 29 באוקטובר – פרננדו אלווארז דה טולדו, הדוכס השלישי מאלבה (נפטר ב-1582) 18 בדצמבר – אוצ'י יושיטאקה, שליט פיאודלי יפני בתקופת סנגוקו (נולד ב-1551) 12 במרץ – צ'זארה בורג'ה, מדינאי איטלקי (נולד ב-1475) 23 באוגוסט – ז'אן מולינה, כרוניקן, משורר ומלחין (נולד ב-1435) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1507‎ נפטרים ב-1507‎ מדיה וקבצים בנושא 1507 בוויקישיתוף